Як зазначыла Тамара Сяргей, засталіся безвыніковымі ўсе яе далейшыя спробы атрымаць адказы на свае шматлікія пытанні наконт затрымання. А пасля таго, як жанчыну прыняў намеснік міністра ўнутраных спраў Мікалай Мельчанка, з ёй было спынена ліставанне і адмоўлена ў сустрэчы з кіраўніком МУС Ігарам Шуневічам. У гэтай сітуацыі юрыстка збіраецца абскарджваць дзеянні кіраўніцтва МУС у судзе. “Я вымушана гэта рабіць, таму што кіраўніцтва Міністэрства ўнутраных спраў не дало ацэнкі правакацыйным дзеянням супраць мяне.Таму я лічу, што супраць мяне могуць быць ужытыя яшчэ больш вытанчаныя правакацыі”, — падкрэсліла праваабаронца. ﻿